Flepcek
Flepcek (ing. The Marvelous Misadventures of Flapjack) — Turop Van Ormanın "Cartoon Network" telekanalı üçün yaratdığı amerikan cizgi serialı. İlk dəfə 5 iyun 2008-ci ildə ABŞ-də efirə buraxılıb. Serial Babbi adlı balina tərəfindən böyüdülən, Captain K'nuckles adlı qoca qəddar pirat ilə dostluq edən saf uşaq Flepcekin sərgüzəştlərindən bəhs edir. Üçlük serialın böyük hissəsini Stormalonq limanında keçirir, onlar eyni zamanda Konfet adasının (ing. Candy Island) axtarışında uğursuzluqlarla üzləşirlər. Uşaqikən Floridada yaşadığı dəniz macəraları ilə bağlı xəyallarını seriala daxil edən Van Orman, bu ideyanı ilk dəfə 2001-ci ildə "Cartoon Network"-a təqdim etmişdi. Üç mövsüm və 46 seriyadan sonra serial, 31 avqust 2010-cu ildə sona çatdı. "Flepcek" nümayiş olunduğu dövrlərdə iki "Praym-taym Emmi", iki "Enni mükafatı" və "Golden Reel Awards" nominasiyası əldə etmişdir.